Държавен вестник, бр. 2, 2011 г., стр. 47

БРОЙ  2	
Д Ъ Р Ж А В Е Н  В Е С Т Н И К 	
СТР.  47  
се отработват от заместници. Изплатените 
парични възнаграждения на заместниците са 
за сметка на средствата за заплати.
Чл. 34. (1) От 1 януари 2011 г. до 20 на сто от 
ежемесечно превежданите от републиканския 
бюджет средства за социални помощи могат 
да се разходват за предоставяне на социални 
помощи в натура.
(2) Министърът на труда и социалната 
политика определя конкретния размер, вида 
и начина на предоставяне на социалните 
помощи в натура.
Чл. 35. (1) По решение на общинските 
съвети могат да се подпомагат разходите за 
погребения с източник на финансиране иму­
ществените данъци, таксите, неданъчните и 
другите общински приходи.
(2) В помощта по ал. 1 се включват раз­
ходите за издаване на смъртен акт, некролог, 
ковчег, превоз на покойника, надгробен знак, 
изкопаване и заравяне на гроба или кремиране 
по цени, утвърдени от общинските съвети.
(3) Помощта по ал. 1 се предоставя за 
самотни, без близки и роднини, бездомни, 
безпризорни, настанени в заведения за соци­
ални услуги и регистрирани в службите за 
социално подпомагане лица.
Чл. 36. (1) Резервът за предотвратяване, 
овладяване и преодоляване на последиците 
от бедствия по чл. 1, ал. 2, т. 4.2 от Закона 
за държавния бюджет на Република България 
за 2011 г. се усвоява по решения на Между­
ведомствената комисия за възстановяване и 
подпомагане към Министерския съвет.
(2) Средствата по ал. 1, както и средствата 
по ал. 7 и 9 се предоставят от централния 
бюджет и се разходват по бюджетите на ми­
нистерствата, ведомствата и общините въз 
основа на съответните решения на Между­
ведомствената комисия за възстановяване и 
подпомагане чрез корекция на бюджетните 
взаимоотношения между централния бюджет 
и съответните първостепенни разпоредители с 
бюджетни кредити, включително за случаите, 
когато крайни получатели на сумите не са 
бюджетни предприятия.
(3) Подлежащите на възстановяване неусво­
ени средства от обекти, които са приключени, 
отпуснати на министерствата и ведомствата 
от резерва за предотвратяване, овладяване и 
преодоляване на последиците от бедствия, 
включително от предходни години, се превеж­
дат по бюджета на съответния първостепенен 
разпоредител. За тези суми се извършват 
съответните корекции по бюджетите им и по 
централния бюджет до 15-о число на месеца, 
следващ месеца на завършване и разплащане 
на обектите, за които са предназначени.
(4) Подлежащите на възстановяване сред­
ства от общините от обекти, които са приклю­
чени, включително от предходни години, се 
превеждат като трансфер по отделно открита 
банкова сметка на централния бюджет на име­
то на Главна дирекция „Пожарна безопасност 
и защита на населението“ на Министерството 
на вътрешните работи в Българската народна 
банка до 15-о число на месеца, следващ месе­
ца на завършване и разплащане на обектите, 
за които са предназначени. Операциите и 
наличностите по тази сметка се отразяват в 
отчетността на централния бюджет и не се 
включват в бюджета на Министерството на 
вътрешните работи. Възстановените суми се 
отчитат от централния бюджет и общините по 
§ 31-20 от Единната бюджетна класификация.
(5) Въз основа на искане от Министерството 
на вътрешните работи с размера на постъпи­
лите по сметката по ал. 4 суми Министер­
ството на финансите извършва корекции в 
централния бюджет за възстановяването им в 
резерва за непредвидени и неотложни разходи 
в частта му за предотвратяване, овладяване 
и преодоляване на последиците от бедствия 
и в увеличение на постъпленията по § 31-20 
от Единната бюджетна класификация. Тези 
корекции се отразяват в централния бюджет 
като общи суми, без да се разпределят по 
общини.
(6) За извършените корекции по реда на 
ал. 3 и 5 Министерството на финансите уведо­
мява Министерството на вътрешните работи.
(7) Средствата по ал. 6 се преразпределят 
от Междуведомствената комисия за възста­
новяване и подпомагане въз основа на писмо 
на Министерството на вътрешните работи. 
Преразпределените средства се предоставят 
от централния бюджет чрез корекция на бю­
джетните взаимоотношения между централ­
ния бюджет и съответните първостепенни 
разпоредители с бюджетни кредити.
(8) Наличните към 31 декември 2011 г. 
по сметки на общините неусвоени средства, 
отпуснати им по реда на ал. 1 и 7, се раз­
ходват през 2012 г. за обектите, за които са 
предоставени.
(9) Неусвоените от министерствата и ведом­
ствата към 30 ноември 2011 г. средства по ал. 1 
и 7 се преразпределят от Междуведомствената 
комисия за възстановяване и подпомагане въз 
основа на предоставена от тях информация 
на Министерството на вътрешните работи и 
на комисията и след извършване на корекции 
по техните бюджети и съответна корекция в 
централния бюджет за възстановяване на не­
усвоените суми в резерва за предотвратяване, 
овладяване и преодоляване на последиците 
от бедствия.
Чл. 37. Министърът на финансите по 
предложение на министъра на образованието, 
младежта и науката, министъра на здраве­
опазването, министъра на труда и социалната 
политика и министъра на културата по реда на 
чл. 34 от Закона за устройството на държавния 
бюджет извършва компенсирани промени на 
бюджетните взаимоотношения на общините 
с централния бюджет за 2011 г. в резултат